Source: https://cursdeguvernare.ro/motivarea-ccr-privind-completurile-specializate-iccj-a-refuzat-aplicarea-unei-legi-in-vigoare.html
Timestamp: 2019-10-21 16:25:01+00:00
Document Index: 944158

Matched Legal Cases: ['CCR ', 'ICCJ ', 'CCR ', 'ICCJ ', 'ICCJ ', 'CCR ', 'CCR ']

Motivarea CCR privind completurile specializate: ICCJ a refuzat aplicarea unei legi în vigoare - CursDeGuvernare.ro » CursDeGuvernare.ro
Motivarea CCR privind completurile specializate: ICCJ a refuzat aplicarea unei legi în vigoare
de Vladimir Ionescu , 10.10.2019
Toate dosarele soluţionate de completurile de trei judecători de laICCJ înainte de 23 ianuarie 2019, care nu au o decizie definitivă sau au o sentinţă definitivă, dar sunt încă în termenul de exercitare a căilor de atac extraordinare, vor fi rejudecate.
Majoritatea judecătorilor constituționali consideră că, în perioada 21 aprilie 2003 – 22 ianuarie 2019, instanța supremă a nesocotit prevederile constituţionale, “iar modul atipic de poziţionare a instanţei supreme faţă de Parlament denotă o nesocotire atât a obligaţiei de respectare a legilor, cât şi a exigenţelor statului de drept”.
“În ceea ce priveşte sancţiunea judecării unei cauze de un complet specializat în condiţiile în care competenţa revenea unuia nespecializat este nulitatea absolută (a se vedea deciziile nr. 328 din 20 ianuarie 2004, nr. 1052 din 24 februarie 2004, nr. 1436 din 12 martie 2004, nr. 3395 din 18 iunie 2004, nr. 401 din 19 ianuarie 2005 şi nr. 32 din 5 ianuarie 2005, pronunţate de Înalta Curte de Casaţie şi Justiţie – Secţia penală). Prin urmare, şi viceversa, respectiv judecarea unei cauze de un complet nespecializat în condiţiile în care competenţa revenea unuia specializat, atrage sancţiunea nulităţii absolute a hotărârii astfel pronunţate”, spune CCR în motivare, potrivit Agerpres.
“În concluzie, Curtea constată că Înalta Curte de Casaţie şi Justiţie a refuzat aplicarea unei legi în vigoare, adoptată de Parlament, ceea ce denotă o opoziţie/ contracarare a politicii legislative. Rezultă că, în aceste condiţii, Înalta Curte de Casaţie şi Justiţie şi-a arogat o competenţă ce transcende interpretării şi aplicării legii (…) din moment ce a interferat şi, pe cale de consecinţă, a adus atingere rolului Parlamentului de unică autoritate legiuitoare a ţării”, afirmă CCR.
Efectele deciziei:
“Curtea constată că, potrivit jurisprudenţei sale generate în temeiul art. 146 lit. e) din Constituţie (a se vedea decizia nr. 685 din 7 noiembrie 2018, par. 198), efectele deciziilor pronunţate vizează, potrivit art. 147 alin. (4) din Constituţie, situaţii juridice nedefinitiv consolidate.
Având în vedere obligaţia constituţională a Curţii Constituţionale de indicare a conduitei de urmat de către autorităţile publice implicate în conflict, revine acesteia competenţa de a particulariza, în funcţie de specificul fiecărei cauze în parte, situaţiile juridice nedefinitiv consolidate cărora li se aplică decizia astfel pronunţată”.
Două categorii de dosare cărora urmează să li se aplice acestă decizie:
“Prima categorie de cauze este reprezentată de cele a căror judecată în primă instanţă a fost realizată prin mijlocirea completurilor nespecializate anterior Hotărârii Colegiului de conducere al Înaltei Curţi de Casaţie şi Justiţie nr. 14 din 23 ianuarie 2019 şi, la data publicării prezentei decizii, se află în curs de judecată, în faza apelului, pe rolul Completurilor de 5 judecători. Aceste cauze, având în vedere încălcarea în faza judecăţii în primă instanţă a prevederilor art. 21 alin. (3), ale art. 61 alin. (1) şi ale art. 126 alin. (1), (2) şi (4) din Constituţie, urmează a fi rejudecate, în condiţiile art. 421 pct. 2 lit. b) din Codul de procedură penală, de completurile specializate alcătuite potrivit art. 29 alin. (1) din Legea nr. 78/2000, astfel cum a fost modificat prin Legea nr.161/2003.
A doua categorie este cea a dosarelor care urmează să fie înregistrate pe rolul completurilor de 3 judecători de la Înalta Curte de Casaţie şi Justiţie”.
Etichete: ccr, completuri specializate, dosare, iccj, mobi, rejudecare
Procese amânate la Curtea Supremă, în așteptarea motivării deciziei CCR privind completuri specializate
CCR: completurile de 3 sunt nelegal constituite. Miza și posibile consecințe